เช็ค 3 หุ้นบลูชิพวิ่งกระฉูดเกิน 5% ดันดัชนีพุ่ง 33 จุด!
เช็ค 3 หุ้นบลูชิพวิ่งกระฉูดเกิน 5% รับดัชนีพุ่ง 33 จุด!
3 ธ.ค. 2561

ผู้สื่อข่าวรายงานว่า ดัชนีตลาดหลักทรัพย์ ณ เวลา 15.35 น. อยู่ที่ระดับ 1,674.58 จุด บวก 32.78 จุด หรือ  2% ด้วยมูลค่าซื้อขาย 4.38 หมื่นล้านบาท เนื่องจากหุ้นในกลุ่ม SET50 ปรับตัวขึ้นแรงอย่างต่อเนื่อง จากประเด็นข่าวการเจรจาข้อพิพาทการค้าสอดคล้องกับตลาดทั้งภูมิภาคที่ปรับตัวเพิ่มขึ้นเช่นกัน ได้แก่ จีน (+2.71%) ฮ่องกง (+2.32%) ฟิลิปปินส์(+2.22%) ออสเตรเลีย (+1.86%) อินโดนีเซีย (+1.33%) ญี่ปุ่น (+1.04%) จากการเจรจาระหว่างปธน.ทรัมป์ และ ปธน.สี จิ้นผิง เกี่ยวกับข้อพิพาทการค้าเบื้องต้นได้ข้อสรุปคือ การเก็บภาษีเพิ่มเติมถูกยืดออกไปก่อนจากเดิมที่กำหนดไว้วันที่ 1 ม.ค. 62
 โดย 5 อันดับแรกที่ปรับตัวขึ้นแรงมีดังนี้
บริษัท ปตท. จำกัด (มหาชน) หรือ PTT ราคาหุ้นอยู่ที่ระดับ 52 บาท ปรับตัวขึ้น 2.75 บาท หรือ 5.58% สูงสุดที่ 52 บาท ต่ำสุดที่ 50.25 บาท ด้วยมูลค่าซื้อขาย 3.63 พันล้านบาท และบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาหุ้นอยู่ที่ระดับ 141 บาท ปรับตัวขึ้น 9 บาท หรือ 6.82% สูงสุดที่ 141 บาท ต่ำสุดที่ 136.50 บาท ด้วยมูลค่าซื้อขาย 3.39 พันล้านบาท
อีกทั้ง บริษัท บ้านปู จำกัด (มหาชน) หรือ BANPU ราคาหุ้นอยู่ที่ระดับ 17.90 บาท ปรับตัวขึ้น 1 บาท หรือ 5.92% สูงสุดที่ 18บาท ต่ำสุดที่ 17.30 บาท ด้วยมูลค่าซื้อขาย 847.33 ล้านบาท